Venligheden breder sig nu ud over landegrænserne.

Det nordjyske initiativ venligboerne findes nu også i Ungarn, og planen er, at bevægelsen skal sprede sig ud over hele europa, fortæller venligbo, Mads Nygaard.

- Jeg mener, at den fornemste opgave er, at få så mange mennesker, der aldrig har mødt en flygtning, til at gøre netop det, siger han.

"Jeg mener, at den fornemste opgave er, at få så mange mennesker, der aldrig har mødt en flygtning, til at gøre netop det" Mads nygaard, forfatter og venligbo

Dermed kan man, ifølge Mads Nygaard, bedre forstå den situation, flygtningene er i.

Flere tusinde venligboere

Venligboerne er en upolitisk gruppe af frivillige, der med venlighed og forskellige arrangementer har som formål at bygge bro mellem mennesker. Og konkret forsøger at hjælpe flygtninge med at falde til i Danmark.

Det oprindelige initiativ fra vendelboere i Hjørring, Venligboerne - Flygtningehjælp, har i øjeblikket flere end 7.100 medlemmer og der kommer hver dag nye til fra hele verden.

Og der findes altså efterhånden også adskillige lokale og udenlandske facebookgrupper, der refererer til Venligboerne.

Læs også : Flere frivillige vil hjælpe flygtninge

Det ene initiativ tog bare det andet

Mads Nygaard, der udover at være venligbo også er forfatter, har taget initiativ til en ungarnske facebook-gruppe, der på nuværende tidspunkt har 587 medlemmer fra flere steder i verden.

Og formålet er klart.

- Alle lande kan bruge den metode, som vi nærmest ved et tilfælde har opdaget i Hjørring, hvor det ene bare har taget det andet, siger han.

Læs også : Vi har mindre daglig kontakt til flygtninge